也，掌珍物。中御府者，皇后之府藏也。平准令丞属大司农，亦珍货所在也。」）莽愈爱之，赐九虎士人四千钱。衆重怨，无鬬意。九虎至华阴回谿，距隘，北从河南至山。于匡持数千弩，乗堆挑战。邓晔将二万余人从阌郷南出枣街、作姑，破其一部，北出九虎后击之。六虎败走。史熊、王况诣阙归死，莽使使责死者安在，皆自杀；其四虎亡。（师古曰：「六人败走，二人诣阙自杀，四人亡。」）三虎郭钦、陈翚、成重收散卒，保京师仓。（师古曰：「九人之中，六人败走，三人保仓也。京师仓在华阴灌北渭口也。翚音晖。」）
地方官制改革.